Նյուտ Սքամանդեր (կերպար)

**Նյուտոն Արտեմիս Ֆիդո Սքամանդեր** կամ "**Նյուտ**" կերպար է, որը ստեղծվել է Ջոան Ռոուլինգի կողմից։ Նա հերոսն է *[[Ֆանտաստիկ գազաններ (ֆիլմաշար)|Ֆանտաստիկ գազաններ]]*  ֆիլմաշարի, որը *[[Հարի Փոթեր|Հարի Փոթեր]]* վեպերի և ֆիլմաշարի նախապատմական սպին-օֆֆն է։

Նյուտ Սքամանդերը հիշատակվել է միայն *[[Հարրի Փոթերը և Փիլիսոփայական քարը|Հարի Փոթեր և Փիլիսոփայական քարը]]* գրքում՝ որպես *[[«Ֆանտաստիկ գազաններ և որտեղ գտնել դրանք:Գրին-դե-Վալդի հանցագործությունները|Ֆանտաստիկ գազաններ  և որտեղ գտնել դրանք]]* գրքի հեղինակը, որն օգտագործվում էր Կախարդական արարածների խնամք առարկայի դասագրքի տեսքով՝ Հարի Փոթերի և նրա դասընկերների կողմից։ 2001 թվականին Ջոան Ռոուլինգը գրեց այդ կեղծ դասագրքի իրական տարբերակը՝ օգտագործելով "Նյուտ Սքամանդեր" կեղծանունը։ Գրքից ներշնչված ֆիլմաշարում Նյուտ Սքամանդերը գլխավոր կերպարն է, որին մարմնավորում է Էդի Ռեդմեյնը։

Նյուտ Սքամանդերը մոլախույզ բրիտանացի կախարդ և մագիզոոլոգ է։ Նրան հաճախ օգնության է կանչում իր նախկին պրոֆեսոր Ալբուս Դամբլդորը՝ սև մոգ Գալլերտ Գրինդելվալդի դեմ պայքարում։ Նյուտը դառնում է վճռորոշ դերակատար Գրինդելվալդի պարտության գործում, որի ընթացքում նա հանդիպում է և սիրահարվում իր ապագա կնոջը՝ ԹինաԳոլդսթեյնին։

Ռոուլինգը որպես պրոդյուսեր և սցենարիստ, շատ ավելի մեծ ներգրավվածություն է ունեցել *Ֆանտաստիկ գազաններ*  ֆիլմերի դերասանական ընտրության հարցում, քան *Հարի Փոթեր* ֆիլմերում։ Նա արագ հասկացավ, որ Ռեդմեյնը համապատասխանում է իր պատկերացումներին Նյուտի կերպարի մասին՝ որպես շատ բրիտանական, նուրբ և համեստ հերոսական կերպար։ Ռեդմեյնի կերպարի մարմնավորումը բուռն դրական գնահատական ստացավ Մեծ Բրիտանիայում, բայց ԱՄՆ-ում քննադատների արձագանքները ավելի խառը էին, քանի որ նրա կերպարի նրբագեղությունը չէր համապատասխանում ամերիկյան հերոսի իդեալական պատկերին։

## Կերպարի զարգացում
Նյուտին նկարագրելով որպես արտասահմանցի (օտար), Ռոուլինգն ասել է․ «Իմ հերոսները միշտ այն մարդիկ են, ովքեր իրենց զգում են առանձնացված, ստիգմատիզացված կամ օտարացված։ Դա իմ գրած գրքերի մեծ մասի սրտում է, և հաստատ նաև *[[«Ֆանտաստիկ գազաններ և որտեղ գտնել դրանք:Գրին-դե-Վալդի հանցագործությունները|Ֆանտաստիկ գազաններ  և որտեղ գտնել դրանք]]* գրքի սրտում»։

Նյուտ Սքամանդերը մեծացել է կախարդական գազանների հանդեպ կապվածությամբ դեռ մանկությունից և ի վերջո դառնում է մագիզոոլոգ։ Նա իրեն խիստ կապված է զգում իր բոլոր կախարդական արարածների և գազանների հետ և միշտ պաշտպանում է նրանց։

Ենթադրաբար, Ռոուլինգը ստեղծել է կերպարի անունը՝ համադրելով կենդանիների հետ կապված տերմիններ։ Մականունը՝ "Նյուտ", մի տեսակ պայծառ գունավոր երկկենցաղ պոչավոր կենդանու անուն է։ Առաջին միջին անունը՝ "Արտեմիս", հունական որսի, վայրի բնության և վայրի կենդանիների աստվածուհու անունն է։ Երկրորդ միջին անունը՝ "Ֆիդո", բառացիորեն նշանակում է «վստահում եմ» լատիներենում՝ ընդգծելով այն փաստը, որ Նյուտ Սքամանդերը պատկանում է Հաֆլփաֆ, Հոգվարթսի հավատարմության տանը։ Միևնույն ժամանակ նույն բառը հունարենում (Φειδώ, φειδώ, Հին հունարեն տառադարձում *Pheidṓ, pheidṓ*, Նոր հունարեն տառադարձում *Feidó, feidó*) նշանակում է «խնայողություն/չափավորություն»։ "Ֆիդո" նաև տարածված անուն է տնային շան համար։ Վերջին անունը՝ "Սքամանդեր", կապված է Իլիականում հիշատակվող Անատոլիայի Սքամանդեր գետի հետ։ Բառը ինքնին համահունչ է "սալամանդրա"-ի հետ՝ երկկենցաղներ դասին պատկանող կենդանատեսակ, որը շատ մոտ է նյուտերին, բայց կախարդական աշխարհում սրանք մողեսանման կրակաբնակ արարածներ են։

Հարի Փոթերը և Նյուտ Սքամանդերը բավական տարբեր տեսակի գլխավոր հերոսներ են․ Հարին ծնված առաջնորդ է, ով Հոգվարթսում ստեղծում է ողջ կյանքի, անխախտելի ընկերություններ, մինչդեռ Նյուտը «ոչ հերոսական» հերոս է (բայց ոչ անտի հերոս), մենակյաց և միշտ մտածել է, թե մենակ է, քանի որ իր միակ մոտիկ բարեկամությունը՝ Լետա Լեսթրեյնջի հետ, ավարտվեց «խրթին հանգամանքների» պատճառով։ Հարին երբեմն համարձակ է, անզգույշ և արագ բորբոքվող, մինչդեռ Նյուտը սովորաբար մնում է հանգիստ և սառնասրտորեն է պահում իրեն ճգնաժամի ժամանակ։

Այնուամենայնիվ, Նյուտն ու Հարին ունեն նաև նման հատկանիշներ․ նրանք երկուսն էլ քաջ են, համեստ, հավատարիմ, պաշտպանում են թույլերին, հակասության մեջ են իշխանության հետ (հիմնականում՝ Մոգության Նախարարություն ) և պայքարում են արդարության համար։ Հարիին և Նյուտին երկուսին էլ «ընտրված է» չարիքի դեմ պայքարելը․ համարձակ Հարին ընտրված է իր ճակատագրով և ղեկավարվում է Դամբլդորի կողմից՝ իր ծնողների պայքարը ավարտին հասցնելու համար, մինչդեռ Դամբլդորը տեսնում է, որ ավելի խոնարհ ու շփոթված Նյուտին պարզապես պետք է փոքրիկ խթան, որպեսզի նա վստահի իր բնածին բնազդներին՝ ճիշտը անելու և Գրինդելվալդի դեմ կռվելու համար։

Նյուտը որոշ չափով նման է նաև Հերմայոնի Գրեյնջերին, քանի որ երկուսն էլ խելացի և վերլուծական են՝ մարտիկներ «արտակարգ ճամպրուկով»։

## Կերպարի կենսագրություն
### Վաղ կյանք
Ծնվել է Անգլիաում 1897 թվականի փետրվարի 24-ին, Նյուտ Սքամանդերը փոքր տարիքից զարգացրել է հետաքրքրություն կախարդական գազանների և արարածների հանդեպ, քանի որ նրա մայրը հիպոգրիֆների աճեցնող էր։ Տասնմեկ տարեկանում դասավորվելով Հաֆլփաֆում՝ Հոգվարթսում, Նյուտը մտերմանում է Սլիզերինի աղջկա՝ Լետա Լեսթրեյնջի հետ, որը սովորում էր նույն կուրսում և կիսում էր ինչպես Նյուտի հետաքրքրությունը կախարդական արարածների հանդեպ, այնպես էլ իր անարժանության բարդույթը՝ օտար լինելու պատճառով։ Նյուտն ու Լետան միասին ուսումնասիրում էին կախարդական արարածներին և վայելում միմյանց ընկերությունը՝ աստիճանաբար սիրահարվելով։ Լետայի փորձարկումներից մեկը, որը կապված էր Ջարվիի հետ, պատահաբար վտանգում է մարդկային կյանքը։ Նյուտը մեղքը վերցնում է իր վրա և Հոգվարթսից վտարվում է Լետայի փոխարեն։ Այդ պատճառով Նյուտը դառնում է դառնացած Լետայի հանդեպ, բայց դեռ շարունակում է խորապես սիրել նրան։ Նյուտի այն ժամանակվա Սև մոգությունից պաշտպանության դասախոսը՝ Ալբուս Դամբլդորը, իր սիրելի ուսանողի օգտին կրքոտ պաշտպանում է նրան։ Նյուտը, այնուամենայնիվ, վտարվում է, բայց Դամբլդորի ազդեցության շնորհիվ նրան թույլատրվում է պահել իր կախարդական փայտիկը։

1914-ից մինչև 1918 թվականները Նյուտը ծառայում է Արևելյան ճակատում՝ Առաջին համաշխարհային պատերազմի ժամանակ՝ մասնակցելով Կախարդության նախարարության գաղտնի ծրագրին, որը ներառում էր ուկրաինական երկաթակաշչ վիշապներ։ Սակայն ծրագիրը չեղարկվում է, քանի որ վիշապները արձագանքում էին միայն Նյուտին՝ փորձելով ուտել մնացած բոլորին։ Հետագայում Նյուտը միանում է Կախարդության նախարարությանը և իր գիտելիքների շնորհիվ ստանում է մի քանի բարձրացումներ, ի վերջո դառնալով մագիզոոլոգ։ Սակայն Նյուտի մասնագիտական ընտրությունը նրա ընտանիքի կողմից գնահատված չէր։ 1918 թվականին Նյուտին համոզում է Օգուստուս Վորմը օգտագործել իր լայնածավալ գիտելիքները կախարդական գազանների մասին՝ գիրք գրելու համար։ Նյուտը սկսում է միջազգային ճանապարհորդություններ կատարել՝ կախարդական գազանների և արարածների վրա հետազոտություններ անցկացնելու նպատակով իր գրքի համար։
### Ֆանտաստիկ գազաններ  և որտեղ գտնել դրանք
1926 թվականին, Նյուտ Սքամանդերը կարճ կանգ է առնում Նյու Յորքում՝ Ֆրենկ թենթերբերդին իր բնական միջավայրում ազատ արձակելու նպատակով։ Նյուտը իր հետ տանում է կախարդականորեն ընդարձակված ճամպրուկ, որի մեջ պահում է մի շարք կախարդական գազաններ՝ իր աշխարհով մեկ ճամփորդություններից։ Քաոսային իրադարձությունների շղթայի արդյունքում Նյուտի ճամպրուկը պատահաբար փոխվում է Մագլի (կամ «Նո-մաջ»)՝ հացթուխ դառնալու ձգտող Ջեյքոբ Կովալսկու ճամպրուկի հետ։ Ջեյքոբը բացում է ճամպրուկը և պատահաբար բաց թողնում կախարդական գազաններին։ Նյուտը միանում է Ջեյքոբին, Ամերիկյան նախկին աուրոր ՊորպենԹինա(«Թինա») Գոլդսթեյնին և Թինայի լեգիլիմենց քույր Քվինին՝ բոլոր փախած արարածներին հավաքելու համար։ Նյուտը բարդությունների է բախվում MACUSA-ի (Կախարդական Կոնգրես՝ Ամերիկայի Միացյալ Նահանգներ) կողմից, բայց այնուամենայնիվ կարողանում է հավաքել բոլոր փախած արարածներին՝ Ջեյքոբի, Թինայի և Քվինիի օգնությամբ։ Երբ Քվինին իր լեգիլիմենցիայի միջոցով իմանում է Նյուտի անցյալի մասին, նա խորհուրդ է տալիս Նյուտին առաջ շարժվել՝ նկարագրելով Լետա Լեսթրեյնջին որպես «վերցնող»։

Նյուտը հանդիպում է կործանարար և էմոցիոնալ անհանգստացած օբսկուրիալ դեռահաս Քրեդենս Բերքբոնին, որին Նյուտը սփոփում և հանգստացնում է իր բարիությամբ։ Երբ MACUSA-ի աուրորները հարձակվում են Քրեդենսի վրա և ենթադրաբար սպանում նրան, Նյուտն է միայն նկատում, որ օբսկուրուսի փոքրիկ մի մասնիկ փախչում է (հուշելով, որ Քրեդենսը ողջ է մնացել)։ Նյուտը բացահայտում է, որ MACUSA-ի աուրոր Փերսիվալ Գրեյվզը իրականում հռչակված և վտանգավոր սև մոգն է՝ Գելլերտ Գրինդելվալդը՝ քողի տակ։ Գրինդելվալդը ձերբակալվում է։ Նյուտը կանխում է կախարդական աշխարհի բացահայտումը մագլերի («Նո-մաջ») համայնքի համար՝ օգտագործելով իր թենթերբերդին՝ տարածելու մի խմորիչ, որը հեռացնում է բոլոր Նո-մաջերի հիշողությունները օբսկուրիալ կռվի մասին։ Նյուտը ստանում է հարգանք և ներողություն MACUSA-ից։ Նյուտը ջերմ հրաժեշտ է տալիս Ջեյքոբին, նախքան վերջինս կամավոր քայլում է հիշողությունները ջնջող անձրևի տակ։

Նյուտը պաշտպանում է Թինային և արդարացնում նրա սխալը, որի պատճառով նրան աշխատանքից հեռացրել էին․ դրանից հետո Թինան վերադարձնում է իր աշխատանքը որպես աուրոր։ Մեկ շաբաթ անց Նյուտը անանուն կերպով նվիրում է Ջեյքոբին մի քանի արծաթե Օքքամիի խեցիներ՝ նրան վարկ ստանալու և հացթուխի իր երազանքը իրականացնելուն աջակցելու համար։ Նյուտը հրաժեշտ է տալիս Թինային և խոստանում անձամբ նրան նվիրել իր գրքի օրինակը, նախքան նավ բարձրանալը և Անգլիա վերադառնալը։
### Ֆանտաստիկ գազաններ․Գրինդելվալդի հանցագործությունները
1927 թվականին, Նյուտ Սքամանդերի «*Ֆանտաստիկ գազաններ  և որտեղ գտնել դրանք*» գիրքը դարձել է բեսթսելլեր և հաստատվել է որպես Հոգվարթսի դասագիրք։ Այդ ընթացքում Գրինդելվալդը փախչում է պահակախցից։ Ալբուս Դամբլդորը գաղտնի հանդիպում է Նյուտին և խնդրում նրան գտնել ու փրկել Քրեդենսին (որը այժմ բոլորի կողմից համարվում է ողջ)։ Նյուտը տխրում է, երբ Քվինին հայտնում է, որ հիասթափված Թինան կարծես հանդիպում է ինչ-որ մեկի հետ՝ սխալմամբ կարծելով, թե Նյուտը նշանված է Լետա Լեսթրեյնջի հետ, մինչդեռ իրականում Լետան նշանված է Նյուտի ավագ եղբոր՝ Թեսևսի հետ։

Իմանալով, որ Թինան նույնպես փնտրում է Քրեդենսին Ֆրանսիաում, Նյուտը նույնպես գնում է այնտեղ Ջեյքոբի հետ (ով վերագտել էր իր հիշողությունները կախարդական աշխարհի մասին)։ Քանի որ Նախարարությունը միջազգային ճանապարհորդության արգելք էր դրել նրա վրա, Նյուտը ապօրինի կերպով կաշառում է պորտքու վաճառողի Քենթի ափին և անմիջապես Ջեյքոբի հետ հայտնվում է Փարիզում։ Երկուսն էլ հետապնդում են Յուսուֆ Կամա անունով կախարդի, սակայն պարզում են, որ Թինան նրա կողմից պատանդ է պահվում։ Անսպասելիորեն Կաման փլվում է մակաբուծային վարակի պատճառով, իսկ Նյուտի կենդանին՝ բոուտրաքլ Փիկետը, փականը բացելով ազատում է երեքին։
Նյուտը բռնում է Ցոուուին, որը ավելի վաղ փախել էր շրջիկ կրկեսից և ավերածություններ էր գործել Փարիզի փողոցներում։ Այնուհետև նրանք երեքով տեղափոխում են ուշագնաց Կամային Դամբլդորի ապաստարան, որը վարում էր ալքիմիկոս Նիկոլա Ֆլամելը, որտեղ Նյուտը հեռացնում է Կամային վարակած վիշապի որդը՝ այդպիսով բուժելով նրան։ Թինան, դեռ վիրավորված Նյուտից և նրա ենթադրյալ նշանադրությունից, հեռանում է, իսկ Նյուտն անմիջապես հետո գնում է Ֆրանսիայի Մոգության Նախարարություն ՝ Քրեդենսի անցյալի մասին տեղեկություն պարզելու համար։ Վերջում Նյուտը Թինային ասում է, որ ինքը նշանված չէ Լետայի հետ։ Նա անհարմար փորձում է խոստովանել Թինային, որ սիրահարվել է նրան, սակայն նյարդայնացած հանկարծ ասում է, որ նրա «աչքերը նման են ջրի տակ բոցին» — «ինչպես սալամանդրաները», միասին ավելացնում են նրանք, և այդ պահին Թինայի սերը նորից բորբոքվում է։

Լեսթրեյնջ ընտանիքի դամբարանում Լետան խոստովանում է իր անցյալի սխալը՝ ազատելու Քրեդենսին Յուսուֆ Կամայի չխախտվող երդումից։ Նյուտը սփոփում է զղջացող Լետային որպես լավ ընկեր։ Նյուտը որոշում է միանալ Գրինդելվալդի դեմ պայքարին՝ նրա հետևորդների ավերիչ հանրահավաքից հետո, որի ընթացքում Քվինին և Քրեդենսը Գրինդելվալդին են միանում մանիպուլյացիայի արդյունքում, մինչդեռ Լետան զոհաբերում է իր կյանքը, որպեսզի փրկի իր փեսացու Թեսևսին և մյուսներին։ Ֆլամելը առաջնորդում է փախստականներին՝ փրկելով Փարիզը կրակոտ կործանումից։

Էպիլոգում՝ Հոգվարթսում, Նյուտը Դամբլդորին է հանձնում կախարդական արծաթե սրվակը, որը Նյուտի նյուֆլերը գողացել էր Գրինդելվալդից։ Այն պարունակում էր արյան երդում, որը Գրինդելվալդն ու Դամբլդորը տվել էին իրենց երիտասարդության տարիներին և որը նրանց արգելում էր միմյանց դեմ մենամարտել։ Դամբլդորը կարծում է, որ այն հնարավոր է ոչնչացնել։

### Ֆանտաստիկ գազաններ․Դամբլդորի գաղտնիքները
1932 թվականին Նյուտ Սքամանդերը խնամում է հղի Չիլինին, որը լույս աշխարհ է բերում երկվորյակների։ Գրինդելվալդի հետևորդները սպանում են մոր Չիլինին և բռնում երկվորյակներից մեկին, որին Գրինդելվալդը զոհում է նախագուշակություն ձեռք բերելու համար։ Սակայն Նյուտը փրկում է երկրորդ Չիլինին և ապահով պահում նրան։

Ալբուս Դամբլդորը վստահում է Նյուտին կազմել և առաջնորդել մի խումբ՝ կանխելու Գրինդելվալդի աշխարհակալական ծրագրերը։ Նյուտը հավաքում է թիմ, որում ընդգրկված են իր աուրոր եղբայր Թեսևսը, մագլ ընկեր Ջեյքոբ Կովալսկին, Իլվերմորնի հմայությունների դասախոս Էյուլալի «Լալի» Հիքսը, իր օգնական Բանտին և Յուսուֆ Կաման։ Նյուտը Ջեյքոբին նվիրում է կախարդական փայտիկ՝ ըստ Դամբլդորի հրահանգի, ինչը մեծ զարմանք և ուրախություն է պատճառում Ջեյքոբին։ Նյուտը, Ջեյքոբը, Լալին և Թեսևսը ապշում են, երբ Գրինդելվալդը արդարացվում է բոլոր մեղադրանքներից և նույնիսկ թույլտվություն ստանում առաջադրվելու առաջիկա ընտրություններում։ Երբ Թեսևսին շփոթեցնելով առևանգում են Գրինդելվալդի հետևորդները, Նյուտը թափանցում է գերմանական Էրկստագ բանտ և փրկում իր եղբորը։ Հոգի խոզի գլուխ պանդոկում Դամբլդորը Նյուտին բացահայտում է, որ Քրեդենս Բերքբոնը իրականում իր կրտսեր եղբոր՝ Աբերդֆորթ Դամբլդորի ապօրինի որդին է։ Նյուտը փորձում է սփոփել մեղավորության զգացումով տառապող Դամբլդորին, բայց ապարդյուն։ Սակայն մինչ հեռանալը Նյուտը նրան ասում է, որ ինքը հնարավորություն ունի ուղղելու իր սխալները։

Նյուտը, Թեսևսը, Ջեյքոբը, Լալին, Բանտին և Դամբլդորը հասնում են Բութան, որտեղ անցկացվում են նոր գերագույն մագվամփի ընտրությունները։ Գրինդելվալդը մանիպուլյացիայի միջոցով կեղծում է ընտրությունները և հաղթում։ Սակայն Քրեդենսի օգնությամբ Նյուտը բացահայտում է, որ այն Չիլինը, որը ընտրել էր Գրինդելվալդին, արդեն մահացած էր և վերակենդանացվել էր նեկրոմանտիայի միջոցով։ Նյուտը ազատում է կենդանի մնացած Չիլինին, որը նոր գերագույն մագվամփ է ընտրում Վիսենսիա Սանտոսին։ Զայրացած և պարտված Գրինդելվալդը փախչում է, բայց ոչ նախքան նրա և Դամբլդորի արյան երդումը կոտրվում է կախարդական մոգության շղթայի միջոցով։ Դամբլդորը անկեղծորեն շնորհակալություն է հայտնում Նյուտին՝ իր բոլոր օգնությունների համար։ Աբերդֆորթը ընդունում է մահամերձ Քրեդենսին և տանում տուն։ Քվինին զղջում է Գրինդելվալդին միանալու համար և հրաժարվում է մութ կողմից․ նա և Ջեյքոբը ամուսնանում են։ Նյուտը մասնակցում է հարսանիքին՝ որպես Ջեյքոբի վկա։ Նյուտը զարմանքով և խոսքերից զրկված է լինում՝ տեսնելով այնտեղ նաև իր սիրելի Թինային։ Երկուսն էլ վերամիավորվում են և միասին մասնակցում հարսանիքին։
### Հետագա կյանք
Համաշխարհային Կախարդական պատերազմի ավարտից որոշ ժամանակ անց Նյուտը և Թինան ամուսնանում են։ Նյուտը ստեղծում է Գայլամարդկանց գրանցամատյանը և Փորձարարական բուծման արգելքը։ Նա նաև աշխատում է Վիշապների ուսումնասիրության և զսպման բյուրոյում։ 1979 թվականին նա արժանանում է Մերլինի շքանշանի երկրորդ աստիճանի՝ մագիզոոլոգիային մատուցած ծառայությունների համար։ Նյուտը հայտնվում է նաև Շոկոլադե գորտի քարտի վրա։ Նրա թոռը՝ Ռոլֆ Սքամանդերը, որը մասնագիտությամբ բնաբան է, ամուսնանում է Լունա Լավգուդի հետ։ Շուտով Նյուտը դառնում է Լորկան և Լիսանդր երկվորյակների ծպտուն պապը։

Ինչպես պատկերված է *[[Հարրի Փոթերը և Ազքաբանի կալանավորը|Հարի Փոթեր և Ազկաբանի բանտարկյալը]]* ֆիլմում, Նյուտ Սքամանդերը 1993 կամ 1994 թ․ այցելում է Հոգվարթս՝ անհայտ պատճառներով՝ հայտնվելով Կարտոգրաֆների քարտեզի վրա։ Նյուտը գրում է «Մանուկների հրեշաբանություն» գիրքը՝ հատուկ երիտասարդ ընթերցողների համար։ 2017 թ․ դրությամբ Նյուտ Սքամանդերը դեռ «կենդանի և առողջ» է։

## Արձագանքներ
Կերպարը ստացել է խառը արձագանք։ Նյուտ Սքամանդերը ընտրվել է *[[IGN]]*-ի կողմից որպես իրենց տասնհինգերորդ սիրելի *Հարի Փոթեր* կերպար՝ նշելով, որ Նյուտը շատ արագ հաստատվել է որպես «շատ տարբեր տեսակի հերոս»։

Մշակութային քննադատ Ջոնաթան ՄաքԻնթոշը գովաբանել է կերպարը՝ հայտարարելով, որ նա «իրականացնում է թարմացնող ոչ տիպիկ տղամարդկություն»։ *MuggleNet*-ի Ջոշուա Հանսենը Նյուտ Սքամանդերին ավելի է նախընտրել, քան Հարի Փոթերին, և ասել․ «Մի սխալվեք, Հարին դեռ թանկ է իմ սրտին  Բայց երբ նախընտրության կարգ եմ կազմում, այն մարդը, որի անունը մողեսի [sic] անուն է, անպայման հաղթում է»։ *Looper*-ի խմբագիրն արժևորել է այն փաստը, որ Նյուտի կերպարը օգնեց Հաֆլփաֆի տունը «լույսի տակ հայտնվել»։ *[[The Guardian]]*-ի քննադատը վայելել է Նյուտ Սքամանդերի անհատականությունը և ասել․ «Ամբողջովին թեթևակյաց շարժուձևերով և կակազող ոգևորությամբ՝ [Էդի Ռեդմեյնի] մեծ նվերը կերպարին կործանարար անինքնավստահությունն է»։

Էդի Ռեդմեյնը, ով մարմնավորել է Նյուտ Սքամանդերին բոլոր ֆիլմերում, նույնպես ստացել է դրական արձագանք։ Իր դերի համար *[[«Ֆանտաստիկ գազաններ և որտեղ գտնել դրանք:Գրին-դե-Վալդի հանցագործությունները|Ֆանտաստիկ գազաններ  և որտեղ գտնել դրանք]]* ֆիլմում Ռեդմեյնը արժանացել է *Լավագույն դերասան* մրցանակին Empire Awards-ից։

Շատ քննադատներ, սակայն, դժգոհել են Ռեդմեյնի կերպարի մեկնաբանությունից։ *Empire*-ի Հելեն Օ’Հարան գրել է․ «[...] նա այնքան կտրված և մեկուսացված է, որ առաջին կես ժամում հազիվ թե փոխի դեմքի արտահայտությունը՝ ընկերական դատարկությունից դուրս, այն ժամանակ, երբ մենք իսկապես կարիք ունեինք, որ նա առաջնորդի մեզ»։ *[[Los Angeles Times]]*-ի Ջասթին Չանգը Նյուտ Սքամանդերին նկարագրել է որպես «չհմայիչ»։ Չարլզ Բրեմեսկոն *Polygon* կայքից քննադատել է, թե ինչպես Նյուտ Սքամանդերը «մարգինալացվել է իր սեփական ֆրանշիզում»։

## Կերպարային նկարագիր
### Արտաքին տեսք

Նյուտ Սքամանդերը բարձրահասակ կախարդ է՝ շագանակագույն մազերով և մուգ դեղնավուն աչքերով։

Նյուտը գրեթե միշտ կրում է իր մեկշարք կոճկվող, մարմնին մոտիկ նստող, մուգ կապտավուն (թուզի գույնի) վերարկուն, որը հասնում է մինչև ծնկները։ Նրա հիմնական հագուկապի մեջ ներառված են նաև մուգ շագանակագույն պիջակը և տաբատը, վառ նարնջագույն ժիլետը, սպիտակ վերնաշապիկը, փոքրիկ փողկապ-թիթեռն ու բարձր կաշվե բոթասները, որոնք մաշված են ու քայքայված՝ աշխարհով մեկ ճանապարհորդելու պատճառով։ Նյուտի վերարկուի տարբեր գրպաններում պահվում են տարբեր թուրմեր և էլիքսիրներ, քանի որ մագիզոոլոգ Նյուտը միշտ պատրաստ է։

Ժամանակ առ ժամանակ նրան կարելի է տեսնել նաև իր բրդե սև-դեղին Հաֆլփաֆի շարֆով։

### Անձնավորություն
Էդի Ռեդմեյնը արտահայտել է իր կարծիքը, որ Նյուտ Սքամանդերը կարող է լինել աուտիզմի սպեկտրի վրա։ Սոցիալապես անշփոթ, մի փոքր էքսցենտրիկ և փակ մարդկանց հետ շփվելիս, Նյուտը իրեն ավելի հարմարավետ է զգում կենդանիների մոտ և ավելի հեշտ է կապ հաստատում նրանց հետ։ Նյուտի հարաբերությունները իր կախարդական արարածների հետ երբեմն գերակայում են մարդկանց հետ ունեցած հարաբերություններից։ Այնուամենայնիվ, Նյուտը չի զրկվում մարդկանց հանդեպ կարեկցանքից․ նրա հավատքը մագլերի ներուժի հանդեպ և նրա բացառիկ բարեկամությունը մագլ Ջեյքոբ Կովալսկու հետ «հիշեցնում են որոշ առումով Ալբուս Դամբլդորին»։

Նյուտը չի վախենում ցույց տալ թուլություն, խոցելիություն կամ զգացմունքներ։ Նա փորձում է խուսափել բռնությունից, երբ դա հնարավոր է, օրինակ՝ սփոփելով խիստ խռովված օբսկուրիալ Քրեդենս Բերքբոնին իր բարի, ըմբռնող և կարեկցող բնավորությամբ։ Նյուտին գովաբանում է իր նախկին տնօրեն Ալբուս Դամբլդորը՝ միշտ ճիշտը անելու համար՝ առանց իշխանության կամ փառքի ձգտելու։

Նյուտն ունի գիտնականի հայացք և ծարավ գիտելիքի կախարդական արարածների մասին՝ նպատակ ունենալով պաշտպանել նրանց և կրթել ուրիշներին։ Նյուտը «խճճվում է» վտանգի սրտում, հատկապես, եթե ներգրավված է առեղծվածային տեսակ։ Նյուտը հմայված է կախարդական բոլոր տեսակի արարածներով—even այնպիսիներով, որոնցից կախարդներն ու մագոսները խորը վախենում են։
### Կախարդական կարողություններ և հմտություններ
Նյուտի վարպետությունը Հմայանքների մեջ երևում է, երբ նա կարողանում է իր ճամպրուկի ներսում կատարել բարձր մակարդակի Անհայտացվող Ընդարձակման Հմայանք՝ տարածքը մեծացնելու և տարբեր բնիկ միջավայրերից անթիվ կախարդական արարածներ պահելու համար։ Նա նաև կարողանում է կիրառել Մթնոլորտային Հմայանքներ՝ ճամպրուկի ներսում ստեղծելու համար առանձին բնական միջավայրեր, որտեղ կախարդական արարածները կարող են գոյատևել։ Նա նույնիսկ կարողանում է ստեղծել կախարդական պղպջակ՝ օբսկուրուսը պարունակելու և պահպանելու համար նույնիսկ նրա կրողի մահվանից հետո։ Նա նաև հաջողությամբ կիրառում է հետագծման հմայք, որը օգտագործում է Թինային գտնելու համար։

Նյուտն առանձնապես տաղանդավոր է Բուսաբանության և Բժշկության մեջ, քանի որ կարողանում է կախարդական բույսերից և թուրմերից պատրաստել բուժիչ միջոցներ — ինչպես այն ժամանակ, երբ արագորեն պատրաստում է թրջոց՝ թարմ բույսերից և նախապես պատրաստված խառնուրդներից՝ վերահսկելու համար Ջեյքոբի անսովոր ծանր ռեակցիան Մրտլափի կծելուց հետո։ Նյուտը նաև խնամում էր կախարդական ֆլորան և ծանոթ էր դրանց հատկություններին՝ իր կախարդականորեն ընդարձակված ճամպրուկի տնակում պահելով մի քանի ծաղկամանավոր բույսեր, որն իր կախարդական արարածների տունն էր ծառայում։

Պոլիհյութուկսի թուրմը համարվում է պատրաստման մեջ չափազանց բարդ։ Քանի որ Նյուտը հաջողությամբ կարողացել է պատրաստել այդ թուրմը, սա ցույց է տալիս, որ նա նաև հմուտ է թուրմաբանության մեջ։

Նյուտ Սքամանդերի կախարդական փայտիկը կազմված է բավականին անսովոր բաղադրիչներից․ փայտը եղել է արևադարձային լայմի ծառից, իսկ միջուկում օգտագործվել են խեցի և ոսկոր։ Նյուտի բոգարտը Կախարդության նախարարության գրասենյակային սեղանն է, քանի որ նա ամենից շատ վախենում է աշխատել գրասենյակում։ Երբ Ռոուլինգին երկրպագուն հարցրեց Նյուտի պատրոնուսի ձևի մասին, նա չբացահայտեց այն՝ պահելով սյուժետային գաղտնիք։

## Ֆիլմային մարմնավորում
Ֆիլմային շարքում Նյուտ Սքամանդերին մարմնավորում է Էդի Ռեդմեյնը։ Ինչպես Ջ. Կ. Ռոուլինգը, այնպես էլ Դեյվիդ Հեյմանը հայտարարել են, որ Էդի Ռեդմեյնը իրենց «առաջին և միակ ընտրությունն» է եղել Նյուտ Սքամանդերին մարմնավորելու համար։ «Նա ոչ միայն տեսք ունի այնպես, կարծես ապրում է 1926 թվականին, այլև ունի Նյուտ լինելու համար անհրաժեշտ բոլոր տարրերը․ նա խելացի է, զվարճալի, բացարձակապես բրիտանացի և չափազանց համակրելի [...]» — ասել է Դեյվիդ Հեյմանը։

Ռեդմեյնը կերպարի փայտիկը ինքն է ընտրել տարբեր դիզայններից, քանի որ նրան դուր էր եկել, որ այն «շատ պարզ» էր և «պատրաստված օրգանական նյութերից»։ Ռեդմեյնը երկու անգամ անցել է Պատրոնուսի թեստը *Pottermore* կայքում և երկու անգամ էլ ստացել է նույն արդյունքը՝ բասեթ հաունդ պատրոնուս։

*[[Ֆանտաստիկ գազաններ։ Գրինդելվալդի հանցագործությունները|Ֆանտաստիկ գազաններ․Գրինդելվալդի հանցագործությունները]]* ֆիլմում Նյուտ Սքամանդերին դեռահաս տարիքում մարմնավորում է բրիտանացի երեխա-դերասան Ջոշուա Շիան։

## Ծանոթագրություններ

Կատեգորիա:Redirects connected to a Վիքիտվյալներ item
Կատեգորիա:Հարրի Փոթերի կերպարներ
Կատեգորիա:Հորինված բրիտանացիներ
Կատեգորիա:Հորինված գրողներ